કેરળમાં નિપાહ વાઇરસને કારણે મૃત્યુદરમાં દિન પ્રતિદિન વધારો નોંધાઈ રહ્યો છે. છેલ્લા આંકડા મુજબ આ મૃત્યુઆંક સોળને પાર કરી ગયો છે. રોગે ભરડો ભલે કેરળમાં લીધો હોય, પણ તેના કહેરને કારણે સમગ્ર ભારતમાં હાહાકાર મચી ગયો છે અને તેનું એક કારણ છે ફળો. આ રોગ ચામાચીડિયા દ્વારા ફેલાય છે. ચામાચીડિયા ફળો પર ચાંચ મારે છે અને નિપાહ વાઇરસ ફળોમાં પહોંચે છે. આ ફળો આરોગવાથી વ્યક્તિ નિપાહ વાઇરસના સંક્રમણનો ભોગ બને છે. નિપાહ વાઇરસને કારણે બીમાર પડનારી વ્યક્તિને જો ચોવીસ કલાકની અંદર ટ્રીટમેન્ટ આપવામાં ન આવે તો દર્દી કોમામાં જતો રહે છે અને તેનું મૃત્યુ નીપજે છે. આ વાઇરસ સામે લડવા માટે કોઈ રસી પણ હજુ સુધી શોધાઈ નથી.